สวัสดีค่ะพอดีเมื่อวานหนูไปโรงพยาบาลทรวงอกมาจริงๆก็ไปตรวจหัวใจเพราะหัวใจหนูเต้นเร็วประมาณ110-130 ไม่ต่ำกว่า100ครั้งแต่คือหัวใจปกติก็เลยตรวจไทรอยด์แต่ก็ปกติแต่เขาบอกที่ไม่ปกติคือค่าของเลือดหนูมันต่ำกว่าค่าที่จะสามารถบริจาคเลือดได้เขาก็บอกว่าหนูเป็นธาลัสซีเมียแฝงแล้วก็โรคซีดคือโรคซีดมันรักษาได้ไหมคะแล้วถ้าหายหัวใจหนูจะกลับมาเต้นปกติไหมคะ
สวัสดีค่ะ อาการหัวใจเต้นเร็วผิดปกติ อาจมีสาเหตุจาก1.สาเหตุทายกาย-โรคหัวใจ เช่น หัวใจเต้นผิดจังหวะ มีการตายของกล้ามเนื้อหัวใจ เส้นเลือดหัวใจตีบ หัวใจเต้นผิดจังหวะ หรือหัวใจทำงานล้มเหลวเฉียบพลัน ซึ่งจะทำให้มีอาการเหนื่อยง่าย ขาบวม นอนราบไม่ได้ร่วมด้วย-โรคปอดเช่น หอบหืด ถุงลมโป่งพอง-โรคต่อมไทรอยด์ทำงานมากผิดปกติ-เลือดในกระแสเลือดไม่เพียงพอ หากมีภาวะซีดมาก อาจจะเป็นสาเหตุได้-การใช้ยาหรือสารเสพติดที่กระตุ้นการทำงานของหัวใจ2.สาเหตุจากความวิตกกังวลโดยไม่มีสาเหตุทางกาย มักมีอาการแขนขาชา มือเกร็ง หรือเวียนศีรษะร่วมด้วยแต่ถ้าเป็นแค่พาหะธาลัสซีเมีย ไม่น่าจะมีภาวะซีด คือถ้าซีดก็อาจจะซีดจากสาเหตุอื่นๆเช่นการเสียเลือดมาก ขาดธาตุเหล็ก เม็ดเลือดแดงถูกทำลายมากจากภูมิคุ้มกันเป็นต้นแนะนำพบอายุรแพทย์เพื่อตรวจหาสาเหตุของอาการซีดต่อไป จะรักษาได้หรือไม่ ขึ้นกับสาเหตุค่ะในระหว่างนี้งดการออกแรงหนักๆ ยังไม่ควรบริจาคเลือด ดูแลสุขภาพทั่วไป งดเครื่องดื่มแอลกอฮอล์หรือคาเฟอีน หยุดสูบบุหรี่ หยุดใช้ยาที่มีสารกระตุ้นบางชนิด เช่น ยาแก้ไอ ยาแก้หวัด สมุนไพรหรือผลิตภัณฑ์อาหารเสริม